# SMITTEVERN

# Målsetting

Sikre gode rutiner og forebygge smitte i STIFTELSEN RUDOLF STEINERSKOLEN NESODDEN, både i normalsituasjoner og i beredskapssituasjoner.

# Målgruppe

Alle medarbeidere og alle foresatte i skolen

# Generelt

Smittevernet skal omfatte alle som har sitt virke ved RSN. Alle brukere, også foresatte og elever, er gjort kjent med våre rutiner, og i visse tilfeller vil det også være aktuelt med direkte brukermedvirkning.

## Varsling og begrensing

Alle medarbeidere skal være oppmerksom på smittsomme sykdommer og melde fra til seksjonsleder eller rektor ved særlig smittsomme sykdommer. Foresatte som oppdager at et barn har blitt påført en smittsom sykdom, er pålagt å melde fra til skolen, hvis fare for smitte er stor. Rektor melder videre fra til foresatte i respektiv klasse, eventuelt flere klasser, med henvisning til FHI sine behandlingsråd. Helsetjenesten eller kommuneoverlegen med ansvar for smittevern varsles om nødvendig. Medarbeidere samarbeider tett med helsesykepleier ved skolen for generelle sykdomsforebyggende tilta.

RSN følger det nasjonale barnevaksinasjonsprogrammet. Helsesykepleier har god kontakt med barn og foresatte på skolen og gir informasjon omkring dette.

Ved utbrudd av alvorlige smitteepidemier, naturkatastrofer eller andre krisesituasjoner, følger vi kommunens overordnede beredskapsplan, kommunisert via leder for samfunnssikkerhet og beredskap i Nesodden kommune. Se under *Beredskap.*

## Forebygging

**En av de viktigste rutinene for å forebygge smittsomme sykdommer er god håndhygiene.**

Våre rutiner er:

1. Alle elever og voksne vasker hendene når de kommer til skolen om morgenen.

2. Alle vasker hender før mat.

3. Alle vasker hender etter dobesøk.

4. Hold negler korte og rene

# Spesifikke sykdommer

Se også nærmere på FHI sine sider for behandling

## **Lus**

Lus overføres gjennom direkte kontakt eller via visse gjenstander, og gir seg til kjenne ved sterk kløe, vanligst i hodebunnen.

I tilfeller hvor det oppdages at ett eller flere barn har lus, følger vi følgende rutine:

1. Hvis lus er oppdaget hjemme, skal foresatte straks foreta behandling. Elever skal ikke gå på skolen før behandling er tatt. Alle i husstanden skal sjekkes ut samtidig.
2. Alle foresatte får beskjed om at det er oppdaget lus i klassen, så snart skolen har mottatt meldingen. Foresatte bes sjekke ut om evt. andre i deres husstand har fått lus.
3. Oppdages lus på skolen skal foresatte kontaktes. De bes hente eleven eller eleven sendes hjem for behandling.
4. Når elev er behandlet kan vedkommende igjen komme til skolen. Etter behandling bør foresatte etterkontrollere én gang i uken i minst en måned. Dersom barn under 1 år skal behandles for lus, må lege kontaktes for informasjon om hvordan dette skal gjøres.

Det anbefales ikke behandling av personer som ikke har lus.

## **Mage- / tarmsykdommer**

Denne type sykdommer smitter oftest gjennom for dårlig tilberedt mat eller på grunn av dårlig håndhygiene etter toalettbesøk. Skulle det oppstå flere tilfeller av mage- / tarmsykdommer blant elevene i skolen er det grunn til å undersøke på hvilken måte smitten skjer (hygiene/matvarer/vann), og sette inn nødvendige tiltak for å hindre videre smitte. Vann- og matbårne infeksjoner skal rapporteres til næringsmiddeltilsynet og skolens tiltak vil være i tett samarbeid med helsesykepleier og kommuneoverlegen.

**Barnemark**

Barnemark behandles med medisin, to doser over en 14-dagers periode. Alt undertøy og sengetøy bør vaskesomgående. Hele familien bør ta behandlingen. Forebygging: se håndhygiene over.

**Smittsom hjernehinnebetennelse**

Sykdommen skyldes smitte med enten bakterier eller virus. Den mest alvorlige formen skyldes bakterien meningokokker. Symptomer og tegn på meningokokksykdom er bl.a. feber, hodepine, betydelig nedsatt allmenntilstand, nakkestivhet, lysskyhet og døsighet.

Foresatte som får mistanke om denne sykdommen hos barn må straks søke legehjelp. Når et sikkert tilfelle av sykdommen er påvist eller det foreligger et sannsynlig tilfelle av sykdommen, vil kommunelegen med ansvar for smittevern bli varslet. Kommuneoverlegen vil vurdere hvilke tiltak som er nødvendige for å forebygge videre smitte.

**Smitte gjennom blod**

Hva gjelder sykdommer som smitter gjennom blod (HIV, hepatitt B og C) er det ikke nødvendig å innføre særlige tiltak, med unntak av at blødende sår og neseblødninger ikke bør stelles uten engangshansker.

# Andre smittekilder

**Legionellose**

RSN har ikke gymsal og elevene har kroppsøvning utendørs. Det er ikke lagt opp til dusjing i etterkant. Duskene på skolen benyttes derfor ikke og er avlåst.

**Skadedyrkontroll**

Vi har fast avtale med Rentokil skadedyrkontroll. De kontrollerer feller som er satt ut på srategiske steder nær skogen.

**Vannkontroll**

Svømming i sjøen- RSN følger Nesodden kommunes regelmessige vannprøver av Oslofjorden.

Svømming innendørs- forsvarlig drift av bassengene sikres gjennom Nesodden kommunes internkontrollsystemer.

# Håndtering av medisiner

Alle legeforeskrevne medisiner som medarbeidere ved skolen skal håndtere overfor elever, skal få god innføring i dette. Foresatte er ansvarlig for at opplæring finner sted. Det skal fylles ut egne skjema for håndtering av medisiner.

Vi har følgende skjema for medisinering i skoletid:

a) medisinoversikt, b) mottak av medisiner, c) utlevering av medisiner samt d) avtale om medisinering ved daglig bruk, feks ved diabetes.

## **Oppbevaring av medisiner**

Elevers medisiner, ved akutte behov, oppbevares forsvarlig utilgjengelig for elevene. Skolesekretæren har i sin halvårlige rutinesjekk, ansvar for å sjekke holdbarhetsdato og melde foresatte før utløpsdato. Det er foresattes ansvar å bringe nye medisiner til skolen.

**BHT**

RSNs bedrifthelsetjeneste er Falck. Vår kontaktperson er med på AMU møter som møtes fem ganger i året. I tillegg har ledelsen ved RSN jevnlige møter med BHT i forbindelse med ledelsesutvikling.